<classify> MOSCOW,Urusi SERIKALI ya nchi hii imesema ipo tayari kuimarisha uchumi wa Libya pamoja na huduma za jamii nchini humo. Hayo yamesemwa jana na Waziri Mkuu wa nchi hii, Dmitry Medvedev katika mkutano wa siku mbili uliofanyika nchini Italia kwa ajili ya kujadili hatma ya Libya. Alisema kwa sasa nchi hiyo inahitaji msaada wa haraka kuimarisha uchumi wake na nyanja zoe za jamii jambo ambalo litakuwa ufunguo mpya wa maisha ya wananchi nchini humo. Panahitajika kuimarisha hali ya uchumi, kurejeshwa nyanja ya jamii, miradi ambayo nchi hiyo inaahidiwa inapaswa kutolewa hii pia itakuwa ni ufunguo wa upya wa maisha ya kawaida nchini Libya, alisema waziri mkuu huyo. Na sisi tupo tayari kushiriki katika hilo, aliongeza. Medvedev alisema nchi hii ina uzoefu mkubwa wa ushirikiano kimataifa katika masuala kama hayo ikiwa ni pamoja wanavyoshirikiana katika kutatua mgogoro wa Syria. Aina hii inaonyesha yenye ufanisi hata katika hali ngumu, alisisitiza. Alisema pamoja na hali ngumu lakini wanakaribia kuutatua mgogoro. Mikataba ya siasa ni kama ncha ya barafu, alisema waziri mkuu huyo. Kwa sababu baada ya kufikiwa makubaliano hayo ya siasa linalofuata ni uchumi ulioharibiwa na makundi mbalimbali ambayo yanajaribu kuua uwezo wa nchi ambayo ilikuwa ni moja ya mataifa tajiri, basi mikataba yote ya siasa inatakiwa kutekelezwa kwa haraka au baadaye, aliongeza waziri mkuu huyo.  <topic>: kimataifa 